মারকাজি মসজিদ, ডিউসবুরি

মারকাজি মসজিদ (কেন্দ্রীয় মসজিদ) যা ডিউসবুরি মারকাজ বা দারুল উলুম (জ্ঞানের ঘর) নামে পরিচিত, যুক্তরাজ্যের পশ্চিম ইয়র্কশায়ারের ডিউসবুরির সাভিল টাউন এলাকায় অবস্থিত একটি মসজিদ।

এটি ইউরোপের বৃহত্তম মসজিদগুলির মধ্যে একটি যার সর্বোচ্চ ধারণক্ষমতা ৪০০০।  এটা ইউরোপে তাবলিগ জামাতের সদর দপ্তর ও ইসলামী শিক্ষা কেন্দ্র। Michael Emerson Ethno-religious Conflict in Europe 2009 p.123 "3.1 Non-political religious groups Tablighi Jamaat Britain is the current locus of Tablighi Jamaat in the West, with the Dewsbury Central Mosque in West Yorkshire serving as its European headquarters, although the group is highly decentralised." এখানে ১৩ থেকে ১৯ বছর বয়সী ছেলেদের জন্য একটি স্বাধীন বোর্ডিং স্কুল রয়েছে যা যুক্তরাজ্যের দুটি প্রধান ইসলামি মাদ্রাসার মধ্যে একটি।  মসজিদটি পুরো ইউরোপ জুড়ে তাবলিগ জামাতের কার্যক্রমের কেন্দ্র হিসাবে কাজ করে। 

মসজিদটির নির্মাণকাজ ১৯৭৮ সালে শুরু হয়ে ১৯৮২ সালে সম্পন্ন হয়েছিল; মাদ্রাসাটি প্রতিষ্ঠিত হয়েছিল ১৯৮০ সালে।  ডিউসবুরি মারকাজের প্রতিষ্ঠাতা ছিলেন হাফিজ পাটেল, যিনি ২০১৬ সালে তার মৃত্যুর আগ পর্যন্ত এর নেতৃত্বে ছিলেন। 

 সেবা 
ডিউসবুরি মারকাজ তাবলিগ জামাতের সাথে জোটবদ্ধ এবং এর ছয়টি নীতিকে ভিত্তি করে তার পরিষেবাগুলি পরিচালিত হয়। প্রাত্যহিক পরিষেবাগুলিতে রয়েছে: নামাজ, আলোচনা এবং পাবলিক বক্তৃতা, জামাত (কয়েকজনের সমন্বয়ে গঠিত যারা ধর্ম প্রচার করে)। ইউরোপের তাবলিগ জামাতের সদর দফতর হওয়ায় প্রায়শই এখানে বার্ষিক ইজতেমা অনুষ্ঠিত হয়। এটি ব্ল্যাকবার্ন, বার্মিংহাম, গ্লাসগো, লিসেস্টার এবং লন্ডনের পাঁচটি মারকাজ (আঞ্চলিক কেন্দ্র) এবং যুক্তরাজ্যের শতাধিক মসজিদের সাথে যোগাযোগের মাধ্যমে যুক্তরাজ্য জুড়ে তাবলিগ জামাতের কার্যক্রমের সমন্বয় সাধন করে। 

 বিতর্ক 
তাবলিগ জামাত এবং ডিউসবুরি মারকাজের বিরুদ্ধে অভিযোগ করা হয়েছে যে, তারা চরমপন্থী ইসলামবাদ প্রচার করে এবং ব্রিটেনে ইসলামী সন্ত্রাসবাদের সাথে যোগাযোগ রাখে। ২০০৫ সালের ৭ জুলাই লন্ডনের বোমা হামলাকারীদের মধ্যে দু'জন : মোহাম্মদ সিদ্দিক খান ও শেহজাদ তানভীর, এই মসজিদে নামাজে অংশ নিয়েছেন বলে জানা গেছে। উগ্রপন্থার অভিযোগ এবং সিদ্দিক খান বা তানভীর উভয়ই মসজিদটি পরিদর্শন করেছেন বলে সুনির্দিষ্ট দাবি এর নেতারা অস্বীকার করেছেন। 
এই ইসলামি শিক্ষা কেন্দ্রটি ধর্মনিরপেক্ষ শিক্ষা ব্যবস্থাকে অবহেলা করে ধর্মীয় শিক্ষায় অধিক জোর দেওয়া এবং দুর্বল পরীক্ষা ব্যবস্থার কারণে ২০০৬ সালে অফসটেড দ্বারা সমালোচিত হয়েছিল।  ২০০৮ সালে রিপোর্ট করা হয়েছিল যে, স্কুলটি সেই ক্ষেত্রে সন্তোষজনক।  দ্য টাইমসের সাংবাদিক অ্যান্ড্রু নরফোক যুক্তি দেখিয়েছেন যে, স্কুলটি স্থানীয় অঞ্চলে জাতিগত পৃথকীকরণে অবদান রাখছে। 

 আরও দেখুন 
 তাবলিগ জামাত
 বিশ্ব ইজতেমা
 দেওবন্দি বিশ্ববিদ্যালয়ের তালিকা

 তথ্যসূত্র 

বিষয়শ্রেণী:তাবলিগ জামাতের কেন্দ্র
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ইউরোপে মসজিদ সম্পর্কিত বিতর্ক
বিষয়শ্রেণী:যুক্তরাজ্যের মসজিদ
বিষয়শ্রেণী:ইংল্যান্ডের মসজিদ
বিষয়শ্রেণী:তাবলিগ জামাত